钦定古今图书集成/历象汇编/岁功典/第057卷 > 《素问》 > 四时篇
## 钦定古今图书集成/历象汇编/岁功典/第057卷 > 《素问》 > 四时篇

西方曰辰，其时曰秋，其气曰阴，阴生金与甲。其德忧
哀，静正严顺，居不敢淫佚，其事号令，毋使民淫暴。顺
旅聚收，量民资以畜聚，赏彼群干，聚彼群材，百物乃
收，使民毋怠所恶，其察所欲，必得我信则克，此谓“辰
德。”辰掌收，收为阴秋，行春政则荣，行夏政则水，行冬
政则耗。是故秋三月以庚辛之日发五政，一政曰禁
“博塞圉，小辩𩰚译跽；二政曰：‘毋见五兵之刃；三政曰：
慎旅农，趣聚收；四政曰：补缺塞坼；五政曰：修墙垣，周
门闾。五政苟时，五谷皆入’。”